laion/Wikipedia-Exotic huggingface dataset:
אטריות אורז

אטריות אורז הן אטריות העשויות מאורז. המרכיבים העיקריים הם קמח אורז ומים. לעיתים מוסיפים להן מרכיבים כמו טפיוקה או עמילן תירס, כדי לשפר את השקיפות של האטריות או להשפיע על המרקם של האטריות ומידת הג'לטיניות והלעיסות שלהן. אטריות אורז נפוצות בעיקר במטבחים ביבשת אסיה, כמו מטבחי מזרח אסיה, דרום-מזרח אסיה ודרום אסיה. אטריות אורז נמכרות טריות, קפואות או מיובשות, בצורות שונות ועוביים ומרקמים משתנים. אטריות אורז טריות מתכלות מהר ולכן חיי המדף שלהן קצרים יחסית. מקורן של אטריות האורז הוא בתקופת שושלת צ'ין ברפובליקה העממית של סין, כאשר אנשים מצפון סין פלשו לדרום. בשל תנאי האקלים, הסינים בצפון העדיפו באופן מסורתי מאכלים מחיטה ודוחן, שגדלים במזג אוויר קר, ואילו הסינים בדרום העדיפו מאכלים המבוססים על אורז, שגדל במזג אוויר חם. אטריות מיוצרות באופן מסורתי מחיטה והיו נפוצות יותר בצפון סין. עם ההגעה של אנשים מצפון סין לדרום, ניסו טבחים צפוניים להכין את האטריות המוכרות להם מאורז, וכך הומצאו אטריות האורז. עם הזמן הוצגו אטריות אורז ושיטות העיבוד שלהן ברחבי העולם והפכו פופולריות במיוחד באזור דרום מזרח אסיה. אטריות אורז נוצרות בשלב הראשוני על ידי אידוי של יריעות דקיקות המבוססות על בלילה המורכבת מאורז טחון ומים. במהלך האידוי, העמילן שבאורז מתנפח וסופח נוזלים. בצורה זו מתייצבת הבלילה. כאשר היריעות הדקות מיובשות, אפשר לחתוך אותן לצורות של פסים דקים, רצועות וכדומה, על מנת ליצור צורה של אטריות. ניתן להאריך את חיי המדף של האטריות על ידי ייבושן. רוב אטריות האורז הן בעלות צורה שטוחה, כגון דפים, אטריות מוארכות ושטוחות (בדומה לפטוצ'יני), או ריבועים. צורות אחרות, הנפוצות למשל בפסטה עשויה חיטה (צורה מסולסלת, צינורות ועוד), אינן נפוצות באטריות עשויות אורז. בישול אטריות האורז הוא מהיר יחסית לאטריות שמבוססות על קמחים אחרים, מאחר שהן בעצם כבר מבושלות, ותהליך ההכנה הביתי שלהן נועד רק לחדש את הנוזלים באטריות. איטריות ורמיצ'לי - הידוע גם בשמות אחרים במספר מדינות באסיה באן קאן מרק פו - אטריות באן פו, המהוות לרוב בסיס למרק אטריות אורז. בטאמיל נאדו ובחלקים מקרלה, סרי לנקה, לאוס, סינגפור ומלזיה, קיים סוג של אטריות אורז המכונה אידליפאם (idiyappam). אטריות אלה מיוצרות בדרך כלל בעבודת יד, ונוטות להיות רכות עם מרקם ייחודי. וריאציה של אידליפאם המכונה סוואי בטמיל נאדו משמשת כבסיס להכנת מנות מלוחות. במדינות המערב נפוצה גם פסטה עשויה מקמח אורז מלא, המשמשת בין השאר כחלופה לאטריות על בסיס קמח חיטה, עבור אנשים שאלרגיים לחיטה או לגלוטן. אטריות אורז על מיניהן וסוגיהן מתאימות למגוון רחב של מנות, החל ממנות בשיטת ההקפצה, כמו הפאד תאי התאילנדי, מרקים ואף קינוחים. המטבח הווייטנאמי אטריות חמות ויבשות מדיה וקבצים בנושא אטריות אורז בוויקישיתוף Liu, Y.L. (2010). Processing technology of rice and its products. China: China Light Industry Press. pp. 84–85. Oz Telem, איך להכין סלט אטריות אורז ודפי אורז ממולאים | The Kitchen Coach, באתר www.thekitchencoach.co.il
קרחון מוזר

האם התכוונתם ל... אנטארקטיקה קרחון מוזר (אנטארקטיקה) – קרחון באזור חוף דנקו, של ארץ גרהאם, שבאנטארקטיקה ארצות הברית קרחון מוזר (אלסקה) – קרחון במחוז יקוטט במדינת אלסקה שבארצות הברית
אדם לונג

האם התכוונתם ל... אדם לונג (שחקן) – שחקן בריטי (נולד ב-1991) אדם לונג (שחקן אמריקאי) (אנ') – שחקן ומחזאי אמריקאי אדם לונג (כדורגלן) (אנ') – כדורגלן אנגלי (נולד ב-2000) אדם לונג (שחקן גולף) (אנ') – שחקן גולף אמריקאי (נולד ב-1987)
הרצל שבירו

הרצל שבירו (נולד ב-1951) הוא עורך דין ישראלי שכיהן כראש המחלקה לחקירות שוטרים בשנים 2003–2010. שבירו נולד בשער העלייה בן להורים שעלו מעיראק. הוא גדל במעברה ובשיכון תל גיבורים בחולון. כנער היה פעיל במק"י ומפיץ העיתון קול העם. למד בפנימיית בויאר בירושלים. בצה"ל שירת בחיל המודיעין, תחילה לא זכה לסיווג על רקע הפעילות הקומוניסטית שלו ושל בני משפחתו, אך בעקבות מכתב מחאה ששלח לשר הביטחון ורמטכ"ל עבר ליחידה מסווגת. לאחר שחרורו למד משפטים באוניברסיטה העברית. כעורך דין עבד בפרקליטות מחוז ירושלים. ב-1995 עבר למחלקה לחקירות שוטרים כסגנו של ערן שנדר, עמיתו מהצבא ומפרקליטות המחוז. ב-2003 מונה לראש מח"ש וכיהן בתפקיד עד 2010. בתקופתו שקד על איזרוח המחלקה - החלפת החוקרים שעד אז רובם הגיעו משורות המשטרה, לחוקרים ללא רקע משטרתי. הפרשות הבולטות ביותר שחקרה מח"ש במהלך כהונתו היו פרשת השוטרים הנוקמים שהטמינו מטעני נפץ בביתו ורכבו של ראש ארגון הפשע מיכאל מור, פרשת ניצב אורי בר-לב שנחשד בהטרדה מינית, פרשה שסיכלה את מינויו למפכ"ל ובדיקה מחדש של אירועי אוקטובר 2000. ב-2006 הוזהר על ידי ועדת זיילר שחקרה את פרשת האחים פריניאן כמי שנושא באחריות לכאורה בגלל אי פתיחה בחקירה בגין החשדות שניצב משנה יורם לוי מעורב בהדלפת מידע, קבלת שוחד וקיום קשרים בלתי ראויים ועל כך שלא ניתן הסבר ראוי לכך, אך בדוח הוועדה שמתח ביקורת על מח"ש לא הוסקו מסקנות אישיות נגדו. במאי 2019, לצד בכירים לשעבר בפרקליטות המדינה ובייעוץ המשפטי לממשלה, חתם על גילוי דעת כנגד חקיקת פסקת התגברות והרחבת חוק החסינות. גידי וייץ, הרצל שבירו, ראש מח"ש היוצא, עוזב את הג'וב הכי כפוי טובה בישראל, באתר הארץ, 23 בדצמבר 2010 אתר בית הספר אפרת פורשר ואיתמר ענברי, לא יוגשו כתבי אישום על אירועי אוקטובר, באתר nrg‏, 18 בספטמבר 2005 יובל יועז, דו"ח זיילר: ביקורת על מח"ש, אבל שנדר ושבירו יצאו נקיים, באתר הארץ, 18 בפברואר 2007 אבירם זינו ואפרת וייס, "כוכבי" ועדת זיילר: איפה היו אז ואיפה הם היום, באתר ynet, 18 בפברואר 2007 גילוי דעת מטעם בכירים לשעבר בפרקליטות המדינה ובייעוץ המשפטי לממשלה, 26 במאי 2019; גיא פלג, ‏"אסור ליטול מבית משפט את הסמכות", באתר ‏מאקו‏, 26 במאי 2019
כף ג'יימס

האם התכוונתם ל... אנטארקטיקה כף ג'יימס (איי שטלנד הדרומיים) – לשון יבשה המהווה את הקצה הדרומי של האי סמית', באיי שטלנד הדרומיים, בטריטורייה הבריטית האנטארקטית, שבאנטארקטיקה קנדה כף ג'יימס (קולומביה הבריטית) – לשון יבשה במחוז הר וודינגטון בפרובינציית קולומביה הבריטית שבקנדה כף ג'יימס (נונאווט, אלסמיר) – לשון יבשה באי אלסמיר באיי המלכה אליזבת שבארכיפלג הארקטי הקנדי, בטריטוריית נונאווט שבקנדה כף ג'יימס (נונאווט, באפין) – לשון יבשה באי באפין שבארכיפלג הארקטי הקנדי, בטריטוריית נונאווט שבקנדה כף ג'יימס רוס – לשון יבשה באי מלוויל באיי המלכה אליזבת שבארכיפלג הארקטי הקנדי, בטריטוריית הטריטוריות הצפון מערביות שבקנדה גרינלנד כף ג'יימס (גרינלנד) – לשון יבשה בחוף המזרחי של גרינלנד, ממזרח לפארק הלאומי צפון מזרח גרינלנד
פרארי SF90 סטרדלה

פרארי SF90 סטרדלה (באנגלית: Ferrari SF90 Stradale) היא מכונית ספורט היברידית פלאג-אין במרכב קופה בעלת שני מקומות ישיבה, שמיוצרת על ידי פרארי משנת 2019. היא הוצגה במאי 2019, והגיעה לישראל במאי 2021. היא המכונית הכביש החזקה ביותר של פרארי. ישנה אפשרות לגרסת גג נפתח הנקראת SF90 סטרדלה ספיידר, הכוללת את אותה מערכת הנעה וביצועים. העיצוב החיצוני מציג שפת עיצוב חדשה של פרארי, אלמנטים רבים נלקחו מהפרארי F8 טריבוטו. עיצוב הפנים מציג עיצוב GT, המשלב יוקרה וספורט, שנלקח למכונית החדשה של פרארי, פרארי GTB 296, פנים המכונית כולל טכנולוגיות מתקדמות, לוח מחוונים דיגיטלי בקוטר 16.0 אינץ', הגה חדש עם כפתורים מכניים ומשטחי מגע. ה-SF90 סטרדלה כוללת מערכת הנעה היברידית המשלבת בין מנוע בנזין V8 צילינדרים בנפח 4.0 ליטרים טווין טורבו המספק כ-780 כוחות סוס ומומנט מרבי של 81.5 קג"מ עם שלושה מנועים חשמליים המספקים יחד כ-220 כוחות סוס, ארבעת המנועים יחד מספקים 1,000 כוחות סוס ב-8,000 סיבובים לדקה. סוללת ליתיום-יון בקיבולת 7.9 קילוואט שעה המספקת טווח נסיעה חשמלי של 20 קילומטרים באמצעות שני המנועים החשמליים הקדמיים (יש שלושה מנועים חשמליים, שתיים בקדמת המכונית אחד מאחור). תיבת הילוכים כפולת מצמדים בעלת שמונה הילוכים. היא מאיצה מ-0 ל-100 קילומטרים לשעה בתוך 2.5 שניות ומגיעה למהירות מרבית של 340 קילומטרים לשעה. ה-SF90 סטרדלה הופיעה בסרט של הבמאי הצרפתי קלוד ללוש. ה-SF90 סטרדלה מוצגת כמכונית שניתן לשחק בה באספלט 8 ובאספלט 9 וב-Grand Theft Auto V. מדיה וקבצים בנושא פרארי SF90 סטרדלה בוויקישיתוף אתר האינטרנט הרשמי של פרארי SF90 סטרדלה (באנגלית) צפו: רימאק נבארה משפילה את פרארי SF90 סטרדלה, באתר קארטיוב, 05 ביוני 2021 פרארי היברידית פלאג-אין: SF90 סטרדלה נחשפת, באתר קארטיוב, ‏30 במאי 2019 אלדד מנורי, פרארי SF90 סטרדלה ופרארי SF90 ספיידר מושקות בישראל, באתר פורטל הרכב גיר, ‏09 במאי 2021 פרארי SF90 סטרדאלה – מכונית הכביש החזקה ביותר של פרארי, באתר פורטל הרכב גיר, ‏30 במאי 2019 New Ferrari SF90 Spider arrives as 986bhp drop-top hybrid, באתר אוטו קאר, ‏12 בנובמבר 2020
צ'וקו מודו

צ'וקומה מודו (באנגלית: Chukuma Modu; נולד ב-19 ביוני 1990) הוא שחקן אנגלי, הידוע בעיקר בתפקידיו בסדרות הטלוויזיה "משחקי הכס", "הרופא הטוב" ו"100". מודו נולד בצ'יזיק, מערב לונדון ב-19 ביוני 1990, בנם של אב ניגרי ושל אם אנגלו-אירית. בתחילה הוא התעניין בעיקר בספורט, במיוחד באיגרוף, והתאמן עד גיל שתים עשרה. בשנת 2012, סיים את לימודיו בבית הספר לדרמה בריצ'מונד (אנ') שבלונדון רבתי ומאז החל את קריירת המשחק שלו. בשנת 2014, החל מודו לפתח קריירת משחק כאשר שיחק בשנה זו בשלושה סרטים קצרים. בשנת 2016, מודו ערך את הופעת הבכורה שלו בתפקיד קטן בסרט הקולנוע "ללכת בדרכך" לפני שהחל להופיע בתפקיד חוזר בסדרה "משחקי הכס" בתפקיד אגו. בשנת 2017, הוא הצטרף לצוות השחקנים הראשי של סדרת הטלוויזיה האמריקאית "הרופא הטוב" בתפקיד ד"ר ג'ארד קאלו, בה שיחק מאז עונתה הראשונה. בשנת 2019 גילם את סוה-לאר בסרט גיבורי העל "קפטן מארוול" מבית אולפני מארוול. באותה שנה הצטרף לעונה השישית של סדרת המדע בדיוני "100" מבית רשת The CW, אותה יצר ג'ייסון רוטנברג (אנ') והיא מבוססת באופן רופף על סדרת ספרים בעלת שם זהה מאת קאס מורגן (אנ'). בשנת 2022 גילם את קרלוס במותחן המדע הבדיוני של אמזון פריים וידאו, "הפריפריאל" אשר נוצרה על ידי סקוט סמית' על פי תסריט מאת ג'ונתן נולאן וליסה ג'וי וזו מבוססת על רומן באותו שם מאת ויליאם גיבסון. צ'וקו מודו, במסד הנתונים הקולנועיים IMDb (באנגלית) "Chuku Modu". IMDb. נבדק ב-2019-07-18. Grebenyuk, Yana (2019-04-24). "The 100 Season 6: Jason Rothenberg Previews the New Planet's Inspiration, Potential, and Future". TV Fanatic (באנגלית). נבדק ב-2019-07-18. "Dr. Jared Kalu Played by Chuku Modu". ABC Go. נבדק ב-13 בינואר 2019. {{cite web}}: (עזרה) Berman, Nat (27 ביוני 2018). "10 Things You Didn't Know about Chuku Modu". TV Overmind. נבדק ב-13 בינואר 2019. {{cite web}}: (עזרה) Andreeva, Nellie (2 באפריל 2018). "'The Good Doctor': Will Yun Lee, Fiona Gubelmann, Christina Chang & Paige Spara Promoted To Series Regulars, Chuku Modu Not Returning For Season 2". Deadline. נבדק ב-13 בינואר 2019. {{cite web}}: (עזרה) Cranswick, Amie (18 ביולי 2018). "The Good Doctor's Chuku Modu has a role in Captain Marvel". Flickering Myth. נבדק ב-13 בינואר 2019. {{cite web}}: (עזרה) תמי ממיסטבלוב, יוני בינרט, "הלוטוס הלבן", "האנטומיה" והפרידה מ"אטלנטה": הסדרות השוות של אוקטובר, באתר ynet, 30 בספטמבר 2022 Hamza, Asma (2019-07-09). "The 100 Season 6 Episode 9 'What You Take With You' Release Date and Streaming on the CW". IRN Post (באנגלית אמריקאית). נבדק ב-2019-07-18.
דינה לימון

דינה לימון (נולדה ב-31 במאי 1945) היא שחקנית ישראלית. לימון היא בוגרת הסטודיו למשחק של ניסן נתיב אותו סיימה בשנת 1972 במחזור בו למד גם שמואל קלדרון. ב-1982 גילמה מורה בסרט "בן לוקח בת". ב-1983 שיחקה בסרטו של עוזי פרס "אני והמאהב של אשתי". ב-1994 שיחקה בסרט הטלוויזיה "סיפור מקומי" שהופק על ידי הערוץ הראשון. ב-1999 גילמה אחות בסרט "צור הדסים". ב-1981 כתבה עם בעלה אסי הנגבי את המחזה "מסיבת פרידה לאקדוחן" על פרשת רצח אליהו גלעדי. המחזה עובד ב-1999 לסרט טלוויזיה בשם "גופה בחולות" בבימויו של ריקי שלח. לימון גילמה את חווה, אמה של אירית (נטע הבר) בטלנובלה "לגעת באושר". ב-2006 שיחקה את אמא של הכלה בסרט "רגליים קרות". ב-2012 היא הופיעה בסרט "רווקה פלוס" כאמה של דליה (מיכל ינאי). לימון הופיעה בתפקידי אורח בסדרות ״עניין של זמן״, "טלנובלה בע"מ", "החברים של נאור", "בובות", "ראש גדול", "חיבוקים עם באלי ושלוק", "החיים זה לא הכול", ו״הקלמרים״. ב-2011 השתתפה בסרט הגדר של טלי אברהמי. בנוסף שיחקה במספר סרטים בקולנוע החרדי. לימון הייתה נשואה לשחקן אסי הנגבי ובנם הוא הקומיקאי והשחקן מיכאל הנגבי. דינה לימון, במיזם "אישים" לתיעוד היצירה הישראלית דינה לימון, במסד הנתונים הקולנועיים IMDb (באנגלית) דינה לימון, באתר "אידיבי", מאגר הידע העברי לקולנוע ישראלי ועולמי דינה לימון, בארכיון הבימה
בוקפאלוס

בוקפאלוס (ביוונית: Βουκέφαλος, מהמילים βοός ו-κεφαλή היינו "ראש השור"; 355 לפנה"ס לערך–326 לפנה"ס) היה סוסו של אלכסנדר הגדול ולכן אחד הסוסים הידועים בהיסטוריה. דמותו של הסוס הפכה לכמעט מיתולוגית והופיעה רבות באמנות. על פי האגדה, שמופיעה במקורות עתיקים - למשל אצל פלוטרכוס, לא ניתן היה לרכוב על בוקפאלוס משום שהיה נוהג לנשוך את כל מי שניסה לרכוב עליו. בשנת 344 לפנה"ס הוצע הסוס למכירה לאביו של אלכסנדר, המלך פיליפוס השני, אולם הלה סירב לרוכשו בשמעו על מזגו הרע של הסוס ומחירו המופקע - 13 טאלנטים (או 16 טאלנטים, לדברי פליניוס הזקן - סכום הגבוה פי שלושה ממחיר הסוס המשובח ביותר). בסוף הסוס נרכש על ידי ידידו הטוב של פיליפוס - דמארטוס מקורינתוס לאחר שאלכסנדר הודיע שיאלף את הסוס. אלכסנדר, בן ה־10 הצליח לאלף את הסוס על ידי כך שדיבר אליו בנועם והפנה אותו כלפי השמש, ובכך מנע ממנו לראות את צילו שהפחיד אותו. האגדה מספרת כי הסוס הוא צאצא של הסוס האגדי פגסוס, וכן הסיבה שפיליפוס רכש את הסוס הייתה על פי נבואה של האורקל מדלפי לפיה מי שירכב על הסוס שבראשו סימן של שור ישלוט בעולם. הסוס ככל הנראה מת ביוני 326 לפנה"ס בעת שנפצע בקרב הידספס (כיום הנהר נקרא ילום שרובו זורם בפקיסטן). אלכסנדר האבל הקים עיר הקרויה "בוקפאליה" על שמו של הסוס. אלכסנדר רכב על סוסו במהלך קרבות רבים, והסוס מוזכר על ידי היסטוריונים של העולם העתיק. בעקבות האזכורים הרבים מופיע אלכסנדר במרבית הציורים והפסלים המתארים אותו כרכוב על הסוס. סורוס (פילו האישי של המצביא הקרתגי חניבעל) מדיה וקבצים בנושא בוקפאלוס בוויקישיתוף בוקפאלוס באתר פותוס (באנגלית) בוקפאלוס, באתר אנציקלופדיית ההיסטוריה העולמית (באנגלית) ביוסיפון מופיע בשם "בוציפאל", וכך גם בספר ממקור ישראל (בוספאל) מובא כאן הגיית השם ביוונית: בּוּקפאלוֹס, במלעיל דמלעיל (ההטעמה בהברה השנייה). Robin Lane Fox, Alexander the Great לפי אריאנוס כמצוטט אצל ביל יני אלכסנדר הגדול 193
אל-עגילה

אל-עגילה עיר חוף בקצה הדרומי של מפרץ סידרה במערב קירנאיקה, לוב. מ-1988 עד 1995 הייתה במחוז אג'דאביא והוצאה ממנו. ב-2001 הוחזרה למחוז אג'דאביא. ב-2007 סופחה למחוז אל-ואחאת המוגדל. אל-עגילה מוכרת כאתר קרבות שעבר מיד ליד במהלך המערכה בצפון אפריקה במלחמת העולם השנייה ובמהלך מלחמת האזרחים בלוב. באל-עגילה ישנם שרידים של העיר הרומית אנאבוסיס ושל האתר הארכאולוגי היווני Automala. במהלך הכיבוש האיטלקי בלוב היה בעיירה מחנה ריכוז לבדואים. המחנה הוקם דרומית לעיר והכיל למעלה מ-10,000 אסירים. אלפי בדואים גוועו ברעב במחנה. בפברואר 1941 נכבשה אל-עגילה על ידי הבריטים בעקבות השמדת הצבא העשירי האיטלקי במבצע מצפן. הבריטים נעצרו שם. רוב הכוח הבריטי עבר להתמודד עם פלישת מדינות הציר ליוון מה שאפשר לקורפוס אפריקה בפיקוד רומל לכבוש את אל-עגילה במרץ. הבריטים נסוגו חזרה לטוברוק. רומל התבצר בעיר והשתמש בה במצור על טוברוק. לאחר שגורש מטוברוק בעקבות מבצע צלבן בדצמבר 1941, נסג רומל לאל-עגילה, ועצר את התקדמות הבריטים לשם. בינואר 1942 פתח רומל במתקפה חדשה מאל-עגילה, ששוב הסיגה את הבריטים לעבר טוברוק. בפעם הזו רומל כבש את טוברוק והתקדם למצרים עד שנעצר ביולי 1942 באל עלמיין והובס בנובמבר. אפריקה קורפס הובסה ופורקה, יחידותיה הנסוגות נטשו את אל-עגילה לצבא השמיני הבריטי המתקדם בדצמבר 1942. במהלך מלחמת האזרחים בלוב נכבשה העירה על ידי כוחות מתנגדי קדאפי בתחילת מרץ, עברה לידי הכוחות הנאמנים לו באמצע מרץ. נכבשה שוב על ידי כוחות מועצת המעבר הלאומית בהמשך מרץ ואחרי מספר ימים נכבשה שוב על ידי כוחות הממשלה. נכבשה בפעם השלישית על ידי כוחות מתנגדי קדאפי באוגוסט. מדיה וקבצים בנושא אל-עגילה בוויקישיתוף "الشعبيات بالجماهيرية" ("Districts of Libya") Website of the General People's Committee of Libya, from WebArchive dated 30 August 2006 Goodchild, R. G. (1951) "Boreum of Cyrenaica" The Journal of Roman Studies 41(1/2): pp. 11-16, p. 11 The site of Automala was found on a small promontory opposite the island of Bu Sceefa, a few kilometers west of el-Agheila. p. 16 of Goodchild, R. G. (1951) "Boreum of Cyrenaica" The Journal of Roman Studies 41(1/2): pp. 11-16 Ham, Anthony (2002). East of Tripoli - Medinat Sultan to Ajdabiyya: Al-'Aghela. London: Lonely Planet. p. 154. ISBN 0864426992.
המאוזוליאום של רוחאללה ח'ומייני

המאוזוליאום של רוחאללה ח'ומייני (בפרסית: آرامگاه روح الله خمینی) הוא מקום קבורתם של האייתוללה רוחאללה ח'ומייני, אשתו, ח'דיגה ת'קפי (אנ'), ובנו השני, אחמד ח'ומייני. מלבד בני משפחת ח'ומייני קבורים במקום גם נשיא איראן לשעבר, אכבר האשמי רפסנג'אני, סגן נשיא איראן, חסן חביבי (אנ'), לוטננט גנרל עלי סיאד שיראזי (אנ') ואפילו אחד הצעירים שהיו מיוזמי המהפכה האיראנית, סאדק טבאטבאי (אנ'). המאוזוליאום נמצא דרומית לטהראן. בנייתו החלה ביולי 1989, חודש לאחר מותו של ח'ומייני. נכון לינואר 2021, חלקים מהמקום עדיין בשלבי הקמה. מלבד הקברים, המאוזוליאום מכיל גם מרכז תרבות ותיירות, אוניברסיטה לחקר האסלאם, קניון, ואפילו חניון שיכול להכיל כ-20,000 מכוניות בו-זמנית. על פי פרסומים, ממשלת איראן השקיעה בפרויקט זה כ-2 מיליארד דולרים. המקום הוא אתר עלייה לרגל לחסידיו של ח'ומייני והוא משמש אנשי ממשל רבים בעת ביקורים של מנהיגים זרים. מדי שנה, ב-4 ביוני, מציינים את יום השנה לפטירתו של ח'ומייני. הטקס נערך בהשתתפותם של אנשי ממשל, שגרירים ומשפחת ח'ומייני. ב-20 ביוני 2009 אירע פיגוע התאבדות סמוך לאתר המאוזוליאום. על פי התקשורת האיראנית, הפיגוע לא גרם נזק למאוזוליאום. ב-7 ביוני 2017 הותקף המקום על ידי כשלושה חמושים, אחד המחבלים התאבד באמצעות חגורת נפץ ופצע מספר אנשים, פיגוע זה אירע במקביל לפיגוע דומה בו מחבלים מארגון המדינה האסלאמית מחופשים לנשים וחמושים ברובי AK-47 ובאקדחים, פתחו בירי בבניין הפרלמנט האיראני במרכז טהראן ולקחו בין 2 ל-4 בני ערובה. מחבל אחד פוצץ את עצמו באחת הקומות של בניין הפרלמנט. מאוזוליאום מוחמד עלי ג'ינה ארמון קומסוסאן המאוזוליאום של לנין מדיה וקבצים בנושא המאוזוליאום של רוחאללה ח'ומייני בוויקישיתוף אתר האינטרנט הרשמי של המאוזוליאום של רוחאללה ח'ומייני AP, טהרן: מתה אשתו של חומייני, "אם המהפכה", באתר ynet, 22 במרץ 2009 Khomeini's Tomb Attracts Pilgrims - New York Times FarsiNet News - News related to Iran, Iranians and Persians - June 1997 Suicide bomber attacks Khomeini shrine in Iran Iran Attacks: Shooting inside Iran's Parliament "Iran attacks: 'IS' hits Parliament and Khomeini mausoleum". BBC. 7 ביוני 2017. נבדק ב-7 ביוני 2017. {{cite news}}: (עזרה) מתקפה משולבת של דאעש בטהראן: הרוגים בפרלמנט ובקבר חומייני, באתר וואלה, 7 ביוני 2017 ‏ "Shooting at Parliament and the Mausoleum of Imam"
תא מטען

תא מטען הוא מקום אחסון שנמצא בכלי תחבורה. בכלי רכב בדרך כלל מאכלסים קניות, מזוודות ופריטים שוליים. בנוסף הוא מאכלס גם גלגל רזרבי בחלק מהמכוניות. באוטובוסים בין עירוניים בדרך כלל מאכלסים עגלות ומזוודות ובאוטובוסים פרטיים ציוד ומזוודות וכו'. במשאיות יש תא מטען מאוד גדול שבו מאכלסים ציוד, סחורה, אוכל וכו'. במטוסי נוסעים מאכסנים בתא המטען את מזוודות הנוסעים שאינן עולים לתא הנוסעים בשל גודלם. פתיחת התא מטען נעשית על ידי כפתור (תלוי באיזו מכונית) ברכבים ישנים הכפתור נמצא או מחוץ לרכב או בפנים ברכבים חדישים הכפתור נמצא או מחוץ לרכב או על ידי פתיחה דרך השלט של הרכב. משנות ה-40 של המאה ה-20 נבנו עשרות דגמי רכבים ויותר (לדוגמה: דופין, חיפושית, סובארו 360, פיאט 500, פיאט 600, פיאט 850, פיאט 126, קונטסה 900, קונטסה 1300) שתא המטען שלהם היה בקדמת הרכב והמנוע היה באחורי הרכב. במכוניות הספורט מתוצרת פורשה תא המטען מצוי בקדמת הרכב (דוגמה: פורשה 356, פורשה 356/1, פורשה 911 GT3, פורשה 911 GT2 RS). באוטובוסים הדלת תא המטען נפתחת על ידי הנהג בכפתור שנמצא לידו. מדיה וקבצים בנושא תא מטען בוויקישיתוף ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.
No Promises (שיר של צ'יט קודס)

"No Promises" (בעברית: "בלי הבטחות") הוא שיר של שלישיית הדי ג'יים האמריקאית, צ'יט קודס בהשתתפות הזמרת האמריקאית דמי לובאטו. גרסה אקוסטית של השיר כלולה במהדורת הדלוקס של אלבום האולפן השישי של לובאטו, Tell Me You Love Me. הורדה דיגיטלית "No Promises" (featuring Demi Lovato) – 3:43 הורדה דיגיטלית (רמיקסים) "No Promises" (Club Edit) – 4:45 "No Promises" (Ashworth Remix) – 3:19 "No Promises" (Hook n Sling Remix) – 4:17 "No Promises" (Eden Prince) – 3:08 "No Promises" (Bassjackers) – 3:50 הורדה דיגיטלית (Stripped Version) "No Promises" (Stripped Version) – 3:26 הורדה דיגיטלית (גרסה אקוסטית) – Tell Me You Love Me (מהדורת דלוקס) "No Promises (Acoustic Version)” - 3:52 הווידאו קליפ לשיר יצא לאור ב-16 במאי 2017 ובוים על ידי האנה לוקס דייוויס. בווידאו נראית לובאטו עומדת לבדה בדירה זנוחה ושרה את מילות השיר כשהיא לבושה בבגדים שחורים. הקליפ עובר לסירוגין ללובאטו וחברי ההרכב צועדים עם קבוצת אנשים כשברקע מוצגות הריסות של עיר. במהלך הקליפ הם נראים רוקדים לצלילי השיר. מוטיבים של צורות גאומטריות תלת־ממדיות חוזרים על עצמם במהלך הווידאו. נכון לאפריל 2021, יש לווידאו קליפ יותר מ-193 מיליון צפיות. ב-22 במאי 2017 ביצעו צ'יט קודס ולובאטו את השיר בתוכנית הלילה של ג'ימי פאלון. לובאטו ביצעה את השיר במהלך סיבוב ההופעות שלה - Tell Me You Love Me World Tour. מידע על היצירה "No Promises" באתר מיוזיק בריינז מידע על הסינגל "No Promises" באתר מיוזיק בריינז סרטון השיר "No Promises" באתר יוטיוב מידע על השיר "No Promises" באתר iTunes מידע על הרצועה "No Promises" באתר ספוטיפיי Watch Cheat Codes & Demi Lovato's Vivid New Video for 'No Promises', Billboard (באנגלית) Watch Demi Lovato Perform 'No Promises' With Cheat Codes on 'The Tonight Show', Billboard (באנגלית)
Let Me Love You like a Woman

Let Me Love You like a Woman הוא סינגל שהוקלט על ידי הזמרת-יוצרת האמריקאית לנה דל ריי, מתוך אלבום האולפן השביעי שלה, Chemtrails over the Country Club. השיר יצא לאור ב-16 באוקטובר 2020, כסינגל ראשון מתוך האלבום. השיר נכתב והופק על ידי לנה דל ריי, ג'ק אנטונוף והופק גם על ידי אנטונוף. השיר עצמו הוכרז על ידי דל ריי בחשבון האינסטגרם שלה כסינגל מתוך האלבום Chemtrails over the Country Club, יום לפני צאתו. הווידאו קליפ המלא שצולם לשיר הועלה לערוץ היוטיוב של דל לריי ב-16 באוקטובר 2020, ביום צאתו של השיר כסינגל. מידע על היצירה "Let Me Love You like a Woman" באתר מיוזיק בריינז מידע על הסינגל "Let Me Love You like a Woman" באתר מיוזיק בריינז מידע על היצירה "Let Me Love You like a Woman" באתר Discogs מילות השיר "Let Me Love You like a Woman" באתר Genius סרטון השיר "Let Me Love You like a Woman" באתר יוטיוב Nooo! Lana Del Rey threatens to leave L.A. on new single: Listen, latimes (באנגלית) "Lana Del Rey Shares New Song "Let Me Love You Like a Woman, pitchfork, ‏19 באוקטובר 2020 (באנגלית) Fans Choose Lana Del Rey's 'Let Me Love You Like a Woman' As This Week's Favorite New Music, billboard, ‏19 באוקטובר 2020 Lana Del Rey – Let Me Love You like a Woman (באנגלית), נבדק ב-2020-10-19 Lana Del Rey on Instagram: 'Let me Love you Like a Woman' is out tomorrow in the USA, instagram, ‏2020-10-15 Lana Del Rey - Let Me Love You Like A Woman Let Me Love You Like a Woman Single (באנגלית), נבדק ב-2020-08-13 Triple A Future Releases (באנגלית), נבדק ב-2020-08-13
After Hours

האם התכוונתם ל... After Hours (אלבום) – אלבום האולפן הרביעי של הזמר הקנדי דה ויקנד. After Hours (שיר) – הסינגל השיווקי מתוך האלבום. שיגעון של לילה (After Hours) - סרט קומדיה שחורה אמריקאי משנת 1985 בבימויו של מרטין סקורסזה על פי תסריט של ג'וזף מיניון, ובכיכובו של גריפין דאן.
האספה הכללית (ניו המפשייר)

האספה הכללית של ניו המפשייר (באנגלית: New Hampshire General Court) הוא בית המחוקקים הדו-ביתי של מדינת ניו המפשייר בארצות הברית. הבית התחתון הוא בית הנבחרים של ניו המפשייר ובו 400 חברים, והבית העליון הוא הסנאט של ניו המפשייר ובו 24 חברים. במהלך מושב 2018–2020, בית המשפט הכללי בניו המפשייר היה בשליטת הדמוקרטים, עם רוב של 10–14 בסנאט ורוב של 230-156-1 בבית, עם 13 מושבים פנויים בסוף המושב. ב־3 בנובמבר 2020 זכו הרפובליקנים בשליטה בבית המשפט הכללי בניו המפשייר על ידי זכייה ברוב 10–14 בסנאט וברוב 187–213 בבית. בית המשפט הכללי מתכנס בבית מדינת ניו המפשייר (אנ') במרכז העיר קונקורד. בית המדינה נפתח בשנת 1819. בית הנבחרים ממשיך להיפגש במקומו המקורי, מה שהופך את אולם הנציגים לחדר העתיק ביותר בארצות הברית שעדיין נמצא בשימוש חקיקתי מתמשך.[דרוש מקור] כאשר הותקנו מושבים ממוספרים בהיכל הנציגים, המספר שלוש עשרה הושמט בכוונה בגלל הטריסקיידקפוביה. השכר השנתי למחוקק,הנקבע על פי החוק, הוא 100,000 דולר. בית הנבחרים מורכב מ-400 חברים המגיעים מ-204 מחוזות ברחבי המדינה שנוצרו מחטיבות של מחוזות המדינה – כ-3,000 תושבים לכל מחוקק. בניגוד לתאי חקיקה רבים, אין מעבר "מרכזי". במקום זאת, ישנם חמישה קטעים וביניהם מעברים. לעיתים קרובות הישיבה נקבעת על העדפתו האישית של המחוקק, למעט במקרה של החלק השישי שהוא מושב הדובר בראש האולם. יושב ראש הבית התחתון, בית הנבחרים, החל מחודש דצמבר 2022 הוא ג'ב ברדלי הרפוליקני. החל מפברואר 2024, הרכב בית הנבחרים הוא : הסנאט של ניו המפשייר נפגש מאז 1784. הוא מורכב מ-24 חברים המייצגים מחוזות סנאט על פי אוכלוסייה. נכון למושב החקיקה 2023–2022יהיו בסנאט 14 רפובליקנים ועשרה דמוקרטים. יושב ראש הבית העליון, הסנאט, החל מחודש ינואר 2021 הוא שרמן פאקרד הרפוליקני. העיתונות של מדינת ניו המפשייר מכסה את בית מדינת ניו המפשייר עבור עיתונים, שירותי חדשות ופעולות אחרות לאיסוף חדשות. באתר בית המשפט הכללי של ניו המפשייר יש לוחות שנה וכתבי עת הן לבית והן לסנאט. מרכז המחקר פיו דיווח בשנת 2014 כי בניו המפשייר היה אחד מחיל העיתונאים הקטן ביותר במדינה, עם חמישה כתבים במשרה מלאה ותשעה כתבים במשרה חלקית נוספת. אתר האינטרנט הרשמי של האספה הכללית https://www.thedartmouth.com/article/2020/11/republicans-unexpectedly-gain-control-of-nh-state-government "Stateline". www.stateline.org. נבדק ב-3 באפריל 2018. {{cite web}}: (עזרה) "America's Shifting Statehouse Press" (PDF). Pew Research Center. 10 ביולי 2014. נבדק ב-29 בדצמבר 2018. {{cite web}}: (עזרה)